બેન્ચમાર્ક રુલિંગ આપતા સુપ્રીમ કોર્ટે કહ્યું કે, ‘અમારુ માનવું છે કે હિંદૂ મેરેજ એક્ટની કલમ-15 અંતર્ગત ડિવોર્સ વિરુદ્ધ કરવામાં આવેલ અપીલ જ્યારે પેન્ડિંગ હોય ત્યારે બીજા લગ્ન ન કરવાની જે વાત કહેવામાં આવી છે તે ત્યારે લાગુ નથી પડતી જ્યારે બંને પક્ષકારોએ પારસ્પરિક સમજૂતી દ્વારા કેસને આગળ ન ચલાવવાનો નિર્ણય કર્યો હોય.’ સુનાવણીના કેસમાં ડિવોર્સનું હુકમનામા વિરુદ્ધ અપીલ પેન્ડિંગ હતી તે દરમિયાન પતિએ પહેલી પત્ની સાથે સમજૂતી કરી લીધી અને કેસ પાછો લઈ લેવા માટે અરજી કરી હતી. જોકે આ અરજી પેન્ડિંગ હતી તે દરમિયાન તેણે બીજા લગ્ન કર્યા હતા. જેને દિલ્હી હાઈકોર્ટે અમાન્ય ગણાવ્યા હતા. પરંતુ સુપ્રીમ કોર્ટે પતિની અરજીનો સ્વીકાર કરીને દિલ્હી હાઈકોર્ટના ચૂકાદાને ફેરવી નાખ્યો હતો.